**הסכם**

**שנערך ונחתם במועצה המקומית זכרון יעקב ביום \_\_\_ לחודש \_\_\_\_\_\_\_ שנת 2023**

**בין: עמותת זמארין – העמותה לתרבות ולפנאי של המועצה המקומית זכרון יעקב**

 מרח' שירה 5, זכרון יעקב

 (להלן: "**העמותה"** ו/או "**המזמין**")  **מצד אחד**;

**לבין: \_\_\_\_\_\_\_\_\_\_\_\_\_\_\_\_\_\_\_\_\_\_**

ת"ז/ח.פ.\_\_\_\_\_\_\_\_\_\_\_\_\_\_\_\_

שבכתובת \_\_\_\_\_\_\_\_\_\_\_\_\_\_\_

 (להלן: "**הספק**")

 **מצד שני**;

**הואיל** והמזמין פרסם הזמנה להציע הצעות למתן שירותי \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (להלן: "**השירותים**"), וביום \_\_\_\_\_\_\_\_\_\_\_ הכריזה ועדת הרכש של העמותה על הספק כזוכה בהליך;

**והואיל**  והספק הציע למזמין לבצע את השירותים מושא הסכם זה, באופן, במועדים, ובתנאים המפורטים בהסכם זה להלן, והספק נבחר כזוכה למתן השירותים הנדרשים בו בהתאם להחלטת ועדת הרכש של המזמין והכל בהתאם לצרכי המזמין ובכפוף למילוי כל התנאים וההוראות המפורטים בהסכם זה להלן;

**והואיל** והספק מצהיר כי יש בידיו את הידע, הניסיון, הכישורים המקצועיים, האישורים, הרישיונות וכח אדם מיומן הדרוש לביצוע השירותים;

**והואיל** והצדדים הסכימו לכך שהספק יבצע את העבודה כקבלן עצמאי, הכל כמפורט בחוזה זה על נספחיו השונים, המצורפים לחוזה ומהווים חלק בלתי נפרד ממנו;

**והואיל** הצדדים מעוניינים להסדיר את יחסיהם המשפטיים כמפורט בהסכם זה להלן.

**לפיכך הוסכם, הותנה והוצהר בין הצדדים כדלהלן:**

1. **כללי**
	1. המבוא להסכם זה והנספחים המצורפים אליו מהווים חלק בלתי נפרד מחוזה זה.
	2. כותרות הסעיפים נועדו לשם הנוחות בלבד ולא ישמשו לפרשנות הסכם זה.
2. **נספחים**

**נספח 1** פנייה לקבלת הצעות מחיר ומפרט השירותים;

**נספח 2** הצעת המציע**.**

1. **ההתקשרות**
	1. הספק מתחייב לספק את השירותים בהתאם לפנייה לקבלת הצעות מחיר ומפרט השירותים ובהתאם להצעת המחיר של הספק המצורפת כ**נספח 2** להסכם זה על פי לוח הזמנים שיקבע ע"י העמותה ובהתאם לשיקול דעתה.
2. **תקופת ההסכם**
	1. הסכם זה יהיה בתוקף למשך ביצוע כלל השירותים המפורטים בהזמנה להציע הצעות ובהצעת הספק כמפורט **בנספחים 1-2**.
	2. מבלי לגרוע מכלליות האמור לעיל, המזמין יהיה רשאי לסיים את ההתקשרות עם הספק, בכל עת ומכל סיבה שהיא, וזאת בהודעה שתימסר לספק 30 יום מראש ולספק לא תהיה כל תביעה או טענה כנגד המזמין בעניין זה, למעט זכותו לקבלת התמורה המגיעה לו בגין השירותים שניתנו על ידו בפועל, אם ניתנו, עד למועד הפסקת ההתקשרות. יראו במועד הנקוב בהודעה כמועד תום תקופת ההתקשרות, לכל דבר ועניין, לרבות לעניין חישוב התמורה המגיעה לספק.
3. **עובדים**
	1. הספק יעסיק לשם ביצוע השירותים עובדים מיומנים למתן השירותים בהיקפים הנדרשים במפרט השירותים המפורט ב**נספח 1**.
4. **ציוד**
	1. הספק מתחייב להשתמש בחומרים וציוד בטיב הנדרש בהסכם זה על נספחיו. לצורך מתן השירותים על הספק להשתמש בציוד, ובאמצעים העומדים לרשותו, בבעלותו ו/או בבעלות ספק משנה עימו התקשר לביצוע הפעילות, לאחר שקיבל לכך את אישור המנהל בכתב ומראש, הציוד יהיה באיכות טובה, תקין וכשיר להפעלה בכל עת. הטיפול בו, הפעלתו, אחסונו ושמירתו יהיו באחריותו הבלעדית של הספק.
	2. הספק מתחייב לעמוד בדרישות התקן הישראלי, חוק החשמל ותקנותיו לאורך כל תקופת ההתקשרות.
5. **מעמד הספק ועובדיו**
	1. הספק מצהיר כי הוא נותן שירותים עצמאי וידוע לו כי אין כל יחסי עובד ומעביד בינו ו/או בין מי מעובדיו לבין העמותה.
	2. הספק ו/או עובדיו לא יהיו זכאים לפיצויי פיטורין, חופשה, דמי מחלה, דמי הבראה, גמלאות ו/או תשלומים ו/או כל זכויות סוציאליות אחרות ו/או השתלמות לעובדים מאת העמותה.
6. **אחריות ושיפוי בנזיקין וביטוח**
	1. מוסכם בין הצדדים כי האחריות הבלעדית עבור השירותים תחול על הספק בלבד. ובכל מקרה לא תוטל על המזמין ו/או על מי מטעמו אחריות כלשהי לטיב ו/או לכשרות ו/או לאיכות השירותים כאמור.
	2. הספק לבדו אחראי כלפי המזמין לכל נזק גוף ו/או נזק רכוש ו/או אובדן ו/או הפסד העלולים להיגרם למזמין ו/או לעובדיו ו/או למי מטעמו ו/או לצד שלישי כלשהו ו/או לספק ו/או לעובדי הספק ו/או למי מטעמו בגין ו/או בקשר עם השירותים ו/או לכל אובדן ו/או נזק כתוצאה ממעשה ו/או מחדל ו/או טעות ו/או השמטה של הספק ו/או עובדיו ו/או כל מי מטעמו ו/או לכל אובדן או נזק בקשר לשירותים.
	3. הספק לבדו אחראי כלפי המזמין לאבדן, נזק או קלקול לציוד מכל סוג ותיאור הנמצא או שהובא על ידו ו/או על ידי מי מטעמו לצורך השירותים ו/או למערכות ו/או לציוד הנלווה לשירותים, והוא פוטר את המזמין ו/או עובדיו ו/או כל אדם בשרות המזמין מכל אחריות לכל אבדן ו/או נזק לציוד כאמור.

**ביטוח**

* 1. להבטחת אחריותו של הספק כאמור לעיל ועל פי כל דין ומבלי לגרוע מהתחייבותו וחובותיו, מתחייב הספק לערוך ולקיים על חשבונו במשך כל תקופת ההסכם וכל עוד קיימת אחריות שבדין כלפיו ביטוחים מתאימים להבטחת אחריות כאמור לפי שיקול דעתו (להלן: "**דרישות ביטוח**").
	2. ביטוחי הספק יכללו תנאי מפורש לפיהם הינם קודמים לכל ביטוח הנערך על ידי המזמין וכי המבטח מוותר על כל דרישה ו/או תביעה לשיתוף ביטוחי המזמין. כמו כן יכלל בביטוחים תנאי לפיו מתחייב המבטח כי ביטוחי הספק לא יצומצמו, ולא יבוטלו, אלא אם תימסר הודעה כתובה על כך בדואר רשום לידי המזמין, 30 יום מראש.
1. **תמורה**
	1. תמורת ביצוע השירותים ויתר התחייבויות הספק על-פי הסכם זה, יהא זכאי הספק לתמורה בהתאם להצעת המחיר שהתקבלה על ידו ב**נספח 2** (להלן: **"התמורה"**). מחירים אלו סופיים למתן השירותים במלואם, כהגדרתם בהסכם זה, ולא יחול בהם שינוי כלשהו.
	2. הספק לא יהיה זכאי להצמדות בגין עליית מדד במשך כל תקופת מתן השירותים.
	3. התמורה תשולם לספק בתנאי שוטף+60 ימים (חודש שוטף – חודש קבלת החשבונית).
	4. המזמין רשאי לנכות מכל תשלום שיגיע לספק כל סכום שיהא חייב בניכויו על פי תנאי הסכם זה ו/או כל דין ו/או נוהג, לרבות סכומים שחייב לו הספק על פי הסכם זה ו/או על פי כל עסקה אחרת ביניהם.
2. **מדיניות ביטולים**
	1. המזמין יהיה רשאי לבטל הזמנת עבודה שנקבעה מראש עד להגעת הצוות מטעם הספק להקמת הציוד למיקום האירוע, ללא שהדבר יזכה את הספק בפיצוי ו/או תמורה כלשהם.
	2. **יובהר כי ביטול עקב כוח עליון, לרבות מגיפה, אירוע בטחוני, רעידת אדמה ותנאי מזג אוויר לא יזכה את הספק בפיצוי.**
3. **הפרות מצד הספק, ביטול הסכם ופיצויים:**
	1. הפר הספק הסכם זה הפרה יסודית, יהא המזמין זכאי לבטלו, מבלי לגרוע מכל סעד או תרופה המוקנית לה על פי הסכם זה או על פי כל דין.
	2. הפר הספק הוראות מהוראות הסכם זה, רשאי המזמין לעשות בעצמו או באמצעות אחרים את השירותים שהספק חייב בביצועם עפ"י הסכם זה ולחייב הספק בנוסף בהוצאות הכרוכות בכך.
	3. אין באמור לעיל כדי לגרוע מכל סעד או תרופה השמורים למזמין עפ"י חוק החוזים (תרופות בשל הפרת חוזה), תשל"א-1970.
4. **איסור הסבה וקבלני משנה**
	1. הספק אינו רשאי להסב ו/או להמחות לאחר, לרבות לקבלן משנה שלו, את החוזה או כל חלק הימנו וכן אין הוא רשאי להעביר, להמחות או למסור לאחר כל זכות מזכויותיו על פי החוזה, אלא בהסכמת העמותה מראש ובכתב.
5. **סמכות שיפוט**
	1. מוסכם על הצדדים כי על הסכם זה כפוף להוראות כל דין, וכי לבית משפט המוסמך במחוז חיפה לפי העניין, תהיה סמכות השיפוט הייחודית לדון בכל תביעה ו/או מחלוקת שתתגלע בין הצדדים בקשר להסכם זה, פירושו או ביצועו.
	2. למען הסר ספק, מובהר בזאת כי כל מחלוקת ו/או תביעה שתועבר לבית המשפט המוסמך לא תהווה עילה לשיהוי ו/או לעיכוב ביצוע התחייבויות הספק על פי ההסכם**.**
6. **שונות**
	1. הסכמת המזמין לסטייה ממילוי אחר תנאי מתנאי הסכם זה במקרה מסוים לא ישמש תקדים ולא ילמדו ממנו גזירה שווה למקרה אחר.
7. **הודעות**

**ולראיה באו הצדדים על החתום**

 \_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

 **המזמין הספק**

**נספח 1**

**פנייה לקבלת הצעות מחיר ומפרט השירותים**

**נספח 2**

**הצעת המציע**